ՀԻՄՆԱՎՈՐՈՒՄ

<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ>> ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

1. **Կարգավորման ենթակա ոլորտը**

Գյումրի համայնքի 2024 թվականի բյուջեն ուղղված է համայնքի հնգամյա զարգացման ծրագրով, 2024-2026 թվականների միջնաժամկետ ծախսերի ծրագրով սահմանված դրույթների իրականացմանը, ապահովելով օրենսդրությամբ ամրագրված լիազորությունների շրջանակում տեղական ինքնակառավարման մարմինների կողմից համայնքի բնակչության բարեկեցության բարձրացմանը, համայնքային ենթակառուցվածքների արդիականացմանը, սոցիալապես անապահով խավերի սոցիալական և կենցաղային պայմանների բարելավմանը, մշակութային և մարզական կյանքի աշխուժացմանը, ենթակառուցվածքների զարգացման և պատմամշակութային արժեք ներկայացնող միջավայրի վերականգնման միջոցով զբոսաշրջության համար միջազգային ստանդարտներին համապատասխան առավել գրավիչ պայմանների ստեղծմանը:

1. **Կարգավորման նպատակները**

Համայնքի 2024 թվականի բյուջեի կարգավորման հիմնական նպատակն է տեղական ինքնակառավարման մարմնի և համայնքային կառույցների կողմից համայնքի բնակիչներին որակյալ և մատչելի ծառայությունների մատուցումը:

1. **Ակնկալվող արդյունքը**

Համայնքի 2024 թվականի բյուջեի իրականացումից ակնկալվում է համայնքը դարձնել ավելի բարեկեցիկ և անվտանգ, ունենալ արդիականացված ենթակառուցվածքներ, առավել բարելավված սոցիալական և կենցաղային պայմաններ, առավել աշխույժ մշակութային և մարզական կյանք, ստեղծել զբոսաշրջության համար միջազգային ստանդարտներին համապատասխան առավել գրավիչ պայմաններ:

1. **Հիմնավորվածությունը**

Համայնքի 2024 թվականի բյուջեի նախագծի հիմքում դրված եկամուտների ձևավորման և ծախսային ծրագրերի հիմնավորող հաշվարկների կազմման ընթացքում հաշվի է առնվել մոտ անցյալում համայնքային բյուջե փաստացի հավաքագրված եկամտային հոսքերը, առկա բազաները, փաստացի կատարված ծախսերը, 2024-2026 թվականների միջնաժամկետ ծախսերի ծրագրով սահմանված դրույթները, ինչպես նաև 2024 թվականի ՀՀ պետական բյուջեի նախագծում արտացոլված ցուցանիշները։